লুকিনো ভিস্‌কন্তি
লুকিনো ভিসকন্তি দি মোদরোনে (২ নভেম্বর ১৯০৬ - ১৭ মার্চ ১৯৭৬) একজন ইতালীয় মঞ্চ, গীতিনাট্য ও চলচ্চিত্র পরিচালক এবং চিত্রনাট্যকার। ভিসকন্তি চলচ্চিত্রে ইতালীয় নব্যবাস্তববাদের জনকদের একজন, কিন্তু পরবর্তীকালে তিনি সৌন্দর্য, মৃত্যু ও ইউরোপীয় ইতিহাসসমৃদ্ধ জাকজমকপূর্ণ চলচ্চিত্র নির্মাণের দিকে মনযোগী হন। তিনি ওসেসিওনে (১৯৪৩), সেনসো (১৯৫৪), রক্কো এ ই সোই ফ্রাতেল্লি (১৯৬০), ইল গাত্তোপার্দো (১৯৬৩), ও মোর্তে আ ভেনেজিয়া (১৯৭১) চলচ্চিত্রের জন্য সর্বাধিক পরিচিত।